14.4.2023 г.
BG
Официален вестник на Европейския съюз
L 101/21
ПРИЛОЖЕНИЕ
Описание на стоките
Класиране (код по КН)
Основания
(1)
(2)
(3)
Изпарител (пулверизатор) за многократна употреба (с възможност за пълнене) за електронна цигара, състоящ се от:
8543 40 00
Класирането се определя от общи правила 1, 2, буква а) и 6 за тълкуване на Комбинираната номенклатура и от текстовете на кодове по КН 8543 и 8543 40 00.
— основа с отвор за регулиране на достъпа на въз­ дух и съединител за свързване към електрозах­ ранващото устройство (което не е представено заедно с пулверизатора), — нагревател с метална жица и памук, — стъклен съд, — мундщук.
Пулверизаторът е представен без течност за електронна цигара.
Той се свързва към електрозахранващото устройство чрез кабел, посредством който се осъществява и електрическата връзка.
Входящата електроенергия нагрява жицата на нагревателя, която впоследствие нагрява и изпарява течността за електронна цигара.
По този начин се произвежда пара, която се вдишва от потребителя.
Въпреки че пулверизаторът е годен за употреба само с електронна цигара, класирането в код по КН 8543 90 00 като част от електронна цигара се изключва, тъй като пулверизаторът е сглобка от части, която е толкова напреднала, че вече има основните характеристики на комплектуваното изделие – електронната цигара (вж. също Обяснителните бележки към Хармонизираната система в частта им за раздел ХVI, „Общи положения“, точка IV, „Некомплектувани машини“).
По-конкретно, пулверизаторът съдържа всички елементи, които са необходими, за да изпълнява функцията на електронна цигара, а именно нагряване и изпаряване на течността, което дава възможност на потребителя да вдишва произвежданите изпарения през мундщука.
Поради това той има основния характер на комплектуваното изделие и следователно трябва да се смята за некомплектувана електронна цигара по смисъла на общо тълкувателно правило 2, буква а).
Поради това изделието трябва да бъде класирано в код по КН 8543 40 00 като електронна цигара.
(Вж. изображението) (*)
(От долу нагоре: основа, нагревател, стъклен съд, мундщук) (*) Изображението е само за информация.